กฎกระทรวงกำหนดลักษณะ การทำ วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรม พ.ศ. 2563
ประกาศวันที่ 2020-07-25

content: กฎกระทรวง กำหนดลักษณะ การทำ วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรม พ.ศ. ๒๕๖๓
content: อาศัยอำนาจตามความในมาตรา ๓๐ วรรคสอง และมาตรา ๓๔ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘
content: รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป เว้นแต่ข้อ ๕ วรรคสาม ให้ใช้บังคับเมื่อพ้นกำหนดสามร้อยหกสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวงกำหนดลักษณะของเครื่องหมายมาตรฐานสำหรับแสดงกับผลิตภัณฑ์อุตสาหกรรม พ.ศ. ๒๕๔๙ (๒) กฎกระทรวงกำหนดหลักเกณฑ์และวิธีการเกี่ยวกับการแสดงเครื่องหมายมาตรฐานกับผลิตภัณฑ์อุตสาหกรรม พ.ศ. ๒๕๕๐
sectionNo: 3
content: ข้อ ๓ เครื่องหมายมาตรฐานสำหรับแสดงกับผลิตภัณฑ์อุตสาหกรรมมีลักษณะ ดังต่อไปนี้ (๑) เครื่องหมายมาตรฐานสำหรับแสดงกับผลิตภัณฑ์อุตสาหกรรมตามมาตรา ๑๖ มีลักษณะเป็นรูปสี่เหลี่ยมจัตุรัสทำมุมสี่สิบห้าองศากับพื้นระดับ และมีส่วนสัดตามแบบ ก. ท้ายกฎกระทรวงนี้ โดยขนาดของเครื่องหมายมาตรฐานต้องเห็นได้ง่ายและชัดเจน
sectionNo: 3
content: สัมพันธ์กับขนาดของผลิตภัณฑ์อุตสาหกรรมนั้น ๆ และจะใช้สีใดก็ได้ (๒) เครื่องหมายมาตรฐานสำหรับแสดงกับผลิตภัณฑ์อุตสาหกรรมตามมาตรา ๒๐ และมาตรา ๒๑ มีลักษณะเป็นรูปสี่เหลี่ยมจัตุรัสทำมุมสี่สิบห้าองศากับพื้นระดับอยู่ในกรอบรูปวงกลม และมีส่วนสัดตามแบบ ข. ท้ายกฎกระทรวงนี้
sectionNo: 3
content: โดยขนาดของเครื่องหมายมาตรฐานต้องเห็นได้ง่ายและชัดเจน สัมพันธ์กับขนาดของผลิตภัณฑ์อุตสาหกรรมนั้น ๆ และจะใช้สีใดก็ได้
sectionNo: 4
content: ข้อ ๔ ให้ผู้รับใบอนุญาตตามมาตรา ๑๖ มาตรา ๒๐ หรือมาตรา ๒๑ แล้วแต่กรณี เป็นผู้จัดทำเครื่องหมายมาตรฐานตามข้อ ๓
sectionNo: 5
content: ข้อ ๕ ในการแสดงเครื่องหมายมาตรฐานให้แสดงรายละเอียด ดังต่อไปนี้ (๑) ให้ระบุหมายเลขมาตรฐานผลิตภัณฑ์อุตสาหกรรมที่ได้รับใบอนุญาตให้เห็นได้ง่ายและชัดเจนไว้ใต้หรือข้างเครื่องหมายมาตรฐาน (๒)
sectionNo: 5
content: ในกรณีที่ผลิตภัณฑ์อุตสาหกรรมที่จะแสดงเครื่องหมายมาตรฐานได้รับใบอนุญาตตามมาตรฐานผลิตภัณฑ์อุตสาหกรรมตั้งแต่สองมาตรฐานผลิตภัณฑ์อุตสาหกรรมขึ้นไป ให้ระบุหมายเลขมาตรฐานผลิตภัณฑ์อุตสาหกรรมที่ได้รับใบอนุญาตไว้ในที่ใกล้เคียงกันให้เห็นได้ง่ายและชัดเจน หากการแสดงเครื่องหมายมาตรฐานตามวรรคหนึ่ง
sectionNo: 5
content: ทำให้เกิดความสำคัญผิดว่าเครื่องหมายมาตรฐานที่จะแสดงนั้นเป็นของผลิตภัณฑ์อุตสาหกรรมใด ให้มีข้อความเพื่อแสดงว่าเครื่องหมายมาตรฐานแต่ละเครื่องหมายนั้นเป็นของผลิตภัณฑ์อุตสาหกรรมใด การแสดงรายละเอียดเกี่ยวกับเครื่องหมายมาตรฐานตามวรรคหนึ่ง (๑) หรือ (๒) หรือวรรคสอง
sectionNo: 5
content: รวมทั้งใบอนุญาตและข้อมูลเกี่ยวกับผลิตภัณฑ์อุตสาหกรรมนั้นในรูปแบบข้อมูลอิเล็กทรอนิกส์ต้องให้เห็นได้ง่ายและชัดเจนด้วย
sectionNo: 6
content: ข้อ ๖ เครื่องหมายมาตรฐานตามข้อ ๕ ให้แสดงให้เห็นได้ง่ายและชัดเจน โดยต้องไม่ให้หลุดลอกหรือทำลายได้โดยง่ายไว้ที่ (๑) ผลิตภัณฑ์อุตสาหกรรม และจะแสดงไว้ที่สิ่งบรรจุ หีบห่อ สิ่งหุ้มห่อ หรือสิ่งผูกมัดอีกด้วยก็ได้ (๒) สิ่งบรรจุ หีบห่อ สิ่งหุ้มห่อ หรือสิ่งผูกมัด
sectionNo: 6
content: ในกรณีที่ลักษณะหรือสภาพของผลิตภัณฑ์อุตสาหกรรมเป็นเหตุให้ไม่อาจแสดงเครื่องหมายมาตรฐานไว้ที่ผลิตภัณฑ์อุตสาหกรรมนั้นได้ หากผลิตภัณฑ์อุตสาหกรรมที่จะแสดงเครื่องหมายมาตรฐานตามวรรคหนึ่ง ทำจากโรงงานภายในราชอาณาจักรสองแห่งขึ้นไป และผลิตภัณฑ์อุตสาหกรรมนั้นใช้เครื่องหมายการค้าอย่างเดียวกัน
sectionNo: 6
content: ให้ระบุชื่อและที่ตั้งของโรงงานที่ทำผลิตภัณฑ์อุตสาหกรรมนั้นด้วย ในกรณีที่ไม่อาจระบุชื่อและที่ตั้งของโรงงานนั้น จะใช้รหัสแสดงชื่อและที่ตั้งของโรงงานแทนก็ได้
sectionNo: 7
content: ข้อ ๗ ในการใช้เครื่องหมายมาตรฐานนั้น ให้แสดงชื่อเต็มหรือชื่อย่อของผู้รับใบอนุญาตหรือแสดงเครื่องหมายการค้าของผู้รับใบอนุญาตที่จดทะเบียนแล้วไว้ในที่ใกล้เคียงกันให้เห็นได้ง่ายและชัดเจน
sectionNo: 8
content: ข้อ ๘ ในกรณีที่ผู้รับใบอนุญาตประสงค์จะแสดงชื่อย่อแทนชื่อเต็มในการแสดงเครื่องหมายมาตรฐาน ให้ยื่นคำขอต่อเลขาธิการ โดยระบุชื่อย่อที่ประสงค์จะใช้แทนชื่อเต็ม พร้อมทั้งเหตุผลและความจำเป็น การพิจารณาคำขอแสดงชื่อย่อตามวรรคหนึ่ง ให้เลขาธิการพิจารณาตามหลักเกณฑ์ ดังต่อไปนี้ (๑)
sectionNo: 8
content: ชื่อย่อต้องมีได้ไม่เกินหนึ่งชื่อ (๒) ชื่อย่อต้องย่อมาจากชื่อเต็มของผู้รับใบอนุญาต โดยต้องเป็นตัวอักษรภาษาไทย ภาษาอังกฤษ เลขอารบิค หรือเลขโรมัน และมีจำนวนไม่น้อยกว่าสองตัว (๓) ชื่อย่อต้องไม่ซ้ำ พ้อง หรือคล้ายคลึงกับชื่อย่อของผู้รับอนุญาตที่ใช้ชื่อย่อนั้นหรือที่ได้ยื่นคำขอใช้ชื่อย่ออยู่ก่อนแล้ว (๔)
sectionNo: 8
content: ชื่อย่อต้องมีตัวอักษรหรือตัวเลขที่มีลักษณะที่สามารถเห็นได้ง่ายและชัดเจน
sectionNo: 9
content: ข้อ ๙ ในกรณีที่ผู้รับใบอนุญาตดำเนินการเป็นไปตามหลักเกณฑ์ตามข้อ ๘ แล้ว ให้เลขาธิการมีคำสั่งอนุญาตให้แสดงชื่อย่อ และให้มีหนังสือแจ้งให้ผู้รับใบอนุญาตทราบภายในเจ็ดวันนับแต่วันที่มีคำสั่งอนุญาต เมื่อผู้รับใบอนุญาตได้รับแจ้งคำสั่งตามวรรคหนึ่งแล้ว จึงสามารถแสดงชื่อย่อได้
content: ให้ไว้ ณ วันที่ ๒๔ มิถุนายน พ.ศ. ๒๕๖๓ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
sectionName: แบบ ก.
content:  
sectionName: แบบ ข.
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์และวิธีการการกำหนดลักษณะ การทำ วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรม ให้การแสดงเครื่องหมายมาตรฐาน
content: สามารถแสดงข้อมูลและที่มาของผลิตภัณฑ์อุตสาหกรรมในรูปแบบอิเล็กทรอนิกส์เพื่อประโยชน์ในการตรวจสอบฐานข้อมูลย้อนกลับได้ ประกอบกับได้มีการกำหนดหลักเกณฑ์และวิธีการเกี่ยวกับการกำหนดลักษณะ การทำ วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรมไว้ในกฎกระทรวงหลายฉบับ ดังนั้น
content: เพื่อมิให้มีกฎหมายมากเกินความจำเป็นอันจะเป็นการอำนวยความสะดวกแก่ประชาชนผู้ใช้กฎหมายยิ่งขึ้น สมควรนำหลักเกณฑ์และวิธีการดังกล่าวมากำหนดไว้ในกฎกระทรวงฉบับเดียวกัน จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงกำหนดลักษณะ การทำ วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรม (ฉบับที่ ๒) พ.ศ. ๒๕๖๔
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๒๑ มกราคม พ.ศ. ๒๕๖๔ เป็นต้นไป
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงกำหนดลักษณะ การทำ วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรม พ.ศ. ๒๕๖๓ เพื่อขยายระยะเวลาการใช้บังคับการแสดงรายละเอียดเกี่ยวกับเครื่องหมายมาตรฐาน
content: รวมทั้งใบอนุญาตและข้อมูลเกี่ยวกับผลิตภัณฑ์อุตสาหกรรมนั้นในรูปแบบข้อมูลอิเล็กทรอนิกส์ ทั้งนี้ เพื่อให้ผู้รับใบอนุญาตสามารถเตรียมความพร้อมในการดำเนินการดังกล่าวได้อย่างมีประสิทธิภาพ จึงจำเป็นต้องออกกฎกระทรวงนี้